# José María Macías Castaño

José María Macías Castaño (Barcelona, 1964) és un magistrat, advocat i professor universitari espanyol, magistrat del Tribunal Constitucional des del 30 de juliol del 2024. Anteriorment, entre el 2015 i el 2024, va exercir com a vocal del Consell General del Poder Judicial.

## Biografia

Es va llicenciar en Dret, amb premi extraordinari de carrera, per la Universitat Autònoma de Barcelona el 1988. Dos anys després es va incorporar a la carrera judicial, passant per diferents jurisdiccions així com diversos jutjats, com els de Rubí, Mataró, Terrassa, i Barcelona. Precisament, en aquest últim jutjat es va incorporar a la jurisdicció contenciosa administrativa, on ha desenvolupat gran part de la seva carrera. Així mateix, des del 1991 és professor de dret administratiu a la Universitat Autònoma de Barcelona. També ha col·laborat amb la Universitat Pompeu Fabra.
Durant l'últim any de Jordi Pujol al capdavant de la Generalitat de Catalunya, Macías va exercir el càrrec de director general dels Serveis Contenciosos del Govern. El 2005 va sol·licitar una exendència de la carrera judicial per exercir l'advocacia, incorporant-se al bufet Cuatrecasas.
El 2015 va ser elegit vocal del Consell General del Poder Judicial per substituir Mercè Pigem. Després de l'acord entre els partits majoritaris de les Corts el 2024 per renovar el Consell General del Poder Judicial i suplir l'última vacant del Tribunal Constitucional, Macías va ser proposat pel Senat per aquesta plaça. Després de ser elegit pel Senat, va ser nomenat pel rei i va prendre possessió del càrrec davant aquest el 30 de juliol de 2024, al Palau Reial de l'Almudaina.

## Referències

* ↑ Europa Press Nacional. «El nuevo vocal del CGPJ, José María Macías, experto en Derecho Administrativo, jurará hoy su cargo ante el Rey», 27 enero 2015. [Consulta: 25 juny 2024].
* ↑ Consejo General del Poder Judicial. «Real Decreto 693/1995, de 21 de abril, por el que se destina a los Magistrados que se relacionan, como consecuencia del concurso resuelto por Acuerdo de la Comisión Permanente del Consejo General del Poder Judicial.», 05-05-1995. [Consulta: 25 juny 2024].
* ↑ Consejo General del Poder Judicial. «Real Decreto 2214/1998, de 9 de octubre, por el que se destina a los Magistrados que se relacionan como consecuencia del concurso resuelto por Acuerdo de la Comisión Permanente del Consejo General del Poder Judicial.», 31-10-1998. [Consulta: 25 juny 2024].
* ↑ «El abogado José María Macías Castaño, nuevo vocal del Consejo General del Poder Judicial» (en castellà). [Consulta: 25 juny 2024].
* ↑ Gallardo, Cristina «El vocal José María Macías, representante del ala dura de los conservadores del CGPJ, será magistrado en el TC» (en castellà). , 25-06-2024 [Consulta: 25 juny 2024].
* ↑ Consejo General del Poder Judicial. «Acuerdo de 8 de julio de 2003, de la Comisión Permanente del Consejo General del Poder Judicial, por el que queda a disposición del Presidente del Tribunal Superior de Justicia de Cataluña el Magistrado don José Vicente Alvariño Alejandro.», 30-07-2003. [Consulta: 25 juny 2024].
* ↑ Ramos, Beatriz Parera;Ana Belén. «El PP propone al vocal conservador José María Macías como magistrado del TC» (en castellà), 25-06-2024. [Consulta: 25 juny 2024].
* ↑ Press, Europa. «Las Cortes se preparan para examinar a los ocho juristas pactados por PP y PSOE para el nuevo CGPJ», 15-07-2024. [Consulta: 23 juliol 2024].
* ↑ «El nuevo magistrado del TC, José María Macías Castaño, jura su cargo ante Felipe VI en Palma» (en castellà), 30-07-2024. [Consulta: 30 juliol 2024].